สโมสรฟุตบอลปารีแซ็ง-แฌร์แม็ง

1970-1979

สโมสรปารีแซ็ง-แฌร์แม็งก่อตั้งขึ้นเมื่อวันที่ 12 สิงหาคม ค.ศ. 1970 หลังจากการควบรวมกิจการระหว่าง ปารีส เอฟซี กับสนามกีฬาสตาดแซ็ง-แฌร์แม็ง, ปารีแซ็ง-แฌร์แม็ง (เฉพาะส่วน) มีผู้แทนเสมอทั้งกรุงปารีสและสถานที่ใกล้เคียง แซ็ง-แฌร์แม็ง-อ็อง-แล และมีคนจำนวนมากที่อยากเห็นสโมสรใหญ่สวมใส่สีของเมืองหลวงอีกครั้ง สโมสรได้ขึ้นมาเล่นในลีกสูงสุดอย่าง ลีกเอิง ได้ในฤดูกาล 1970-71 ด้วยการคว้าแชมป์แรกโดยได้สิทธิเลื่อนชั้นจากลีกเดอ โดยฤดูกาลแรกสามารถจบในอันดับที่ 16 และในฤดูกาลต่อมาก็จบในอันดับที่ 12 ซึ่งในช่วงนั้นมีนักเตะชื่อดังอย่างฟร็องซัว อึมเปอเล (François M'Pelé) นักเตะชาวคองโกยิงประตูในลีกให้กับสโมสรไปถึง 21 ประตูโดยเป็นรองดาวซัลโวของฤดูกาล 1974-75

1980-1989

สโมสรสามารถคว้าแชมป์รายการใหญ่รายการแรกอย่างเป็นทางการในเกียรติประวัติของสโมสรคือกุปเดอฟร็องส์ ในฤดูกาล 1981-82 ด้วยการชนะอาแอ็สแซ็งเตเตียน ในการดวลลูกโทษตัดสินใจหลังจากเสมอกันไป 2-2 แล้วในฤดูกาลถัดไปก็สามารถคว้าแชมป์รายการนี้ได้ด้วยการชนะสโมสรฟุตบอลน็องต์ไป 3-2 แล้วในฤดูกาล 1985-86 สโมสรก็สามารถคว้าแชมป์ลีกเอิงได้เป็นสมัยแรกของสโมสร ซึ่งทำให้สโมสรได้สิทธิ์ไปเล่นรายการยูโรเปียนคัพในฤดูกาลหน้า ซึ่งนัดแรกในรายการระดับยุโรปของสโมสรคือเจอกับสโมสรวีตกอวิตเซ (Vítkovice) จากสาธารณรัฐเช็ก ซึ่งนัดแรกสโมสรเปิดบ้านเสมอกันไป 2-2 แต่นัดที่สองบุกไปแพ้ไป 1-0 ซึ่งทำให้แต้มรวมของสโมสรแพ้ไป 3-2 และในฤดูกาล 1988-89 สโมสรได้รองแชมป์ลีกเอิง ด้วยการเป็นรองต่อออแล็งปิกเดอมาร์แซย์ อันดับหนึ่งของฤดูกาลนั้นแค่ 3 แต้ม

1990-1999

ในช่วงปีค.ศ. 1991 กานาลปลุส (Canal+) สถานีโทรทัศน์ชื่อดังแห่งหนึ่งได้เข้ามาซื้อกิจการของสโมสรและทำให้สโมสรเริ่มกลับมาประสบความสำเร็จในรายการภายในระดับประเทศมากขึ้น โดยในฤดูกาล 1992-93 สโมสรได้รองแชมป์ลีกเอิงสามารถคว้าแชมป์ 
กุปเดอฟร็องส์ด้วยการชนะน็องต์ไป 3-0 ในปีค.ศ. 1995คว้าแชมป์กุปเดอฟร็องส์ หลังเอาชนะอาแอ็สสทราซบูร์ไป 1-0 และคว้าแชมป์ทรอเฟเดช็องปียง ในปีเดียวกันหลังจากนั้นในปี ค.ศ. 1996 สโมสรก็สามารถคว้าแชมป์ยูฟ่าคัพวินเนอร์สคัพได้สำเร็จเป็นสมัยแรกของสโมสรในการคว้าแชมป์รายการระดับทวีปด้วยการชนะ สโมสรฟุตบอลราพิทวีน (Rapid Wien) จากออสเตรีย ไปได้ 1-0 จากประตูชัยของบรูว์โน อึนกอตี (Bruno N'Gotty) นอกจากนั้นสโมสรยังเป็นรองแชมป์ลีกเอิง และในปี ค.ศ. 1997 และ ค.ศ. 1998 สโมสรก็คว้าแชมป์กุปเดอฟร็องส์เป็นสมัยที่ 5 ของสโมสร กับรายการทรอเฟเดช็องปียงและกุปเดอลาลีกเอิง ก่อนที่จะมาได้รองแชมป์ลีกเอิงในปี ค.ศ. 1999และในฤดูกาล1994–95สามารถเข้าถึงรอบรองชนะเลิศ ยูฟ่าแชมเปียนส์ลีก ได้เป็นครั้งแรกของสโมสร

2000–2009

จากปี 1998 เป็นต้นมาการเปลี่ยนแปลงของสโมสรการเกิดขึ้น เริ่มมีปัญหาในด้านการเงินของสโมสร  จากนั้นสโมสรก็ดีขึ้นการเงินสโมสรก็ค่อยๆแก้ปัญหา (สโมสรสามารถคว้าแชมป์  ยูฟ่าอินเตอร์โตโต้คัพ 1สมัย) ในปี 2001 นำโดยผู้เล่นระดับตำนานเช่น Marco Simone, Ronaldinho และ Pauleta หลังจากหลายปีที่ผ่านมา Canal  ขายสโมสรให้กับ Colony Capital ในปี 2006  หลังจากนั้นมา สโมสรก็ค่อยๆยกระดับขึ้นมา จนมีจากกลุ่มนายทุนจากแดนอาหรับ จึงทำให้สโมสรกลายเป็นระดับบิ๊กทีมขึ้นมา ทำลายสถติมากมาย หลังจากปี ค.ศ. 2011 เป็นต้นมา

2010–2019

ในที่สุด PSG ก็ฟื้นฟูสโมสร จากกลุ่มทุนแดนอาหรับ ในปี 2011 เมื่อสโมสรถูกซื้อโดย Qatar Sports Investments (QSi) แม้จะใช้จ่ายลงทุนมหาศาลแต่สามารถยกระดับสโมสรให้กลายเป็นทีมที่ยิ่งใหญ่ได้ แล้วคว้ารางวัลต่างๆมากมาย   เมื่อดึงตัวนักเตะระดับโลกเช่น เดวิด เบ็คแฮม ซลาตัน อิบราฮิโมวิช, เอดิสัน คาวานี่, อังเฆล ดิ มาริอา, เนย์มาร์,  ตีเลียยัน เอ็มบัปเป้, จันลุยจี บุฟฟอน เป็นต้น เพื่อจะคว้าแชมป์ ยูฟ่าแชมเปียนส์ลีกให้จงได้ เป็นถ้วยรางวัลนี้ต้องการมากที่สุด ตั้งแต่ปี 2012 PSG ลงทุนสร้างทีมจนกลายเป็นทีมยักษ์ใหญ่ของยุโรป แล้วจะเป็นทีมที่จะสร้างเกียรติยศให้กับลีกเอิง ของประเทศฝรั่งเศส